Pudelpointer

Pudelpointer ialah satu baka anjing pemburu serba guna dari Jerman. Ia merupakan baka anjing penuding yang berasal daripada silangan antara pudel piawai dengan pointer Inggeris.

Penampilan
Baka ini mempunyai berat , berdiri setinggi  pada paras bahu, dan terdapat dengan lapis bulu hati, perang berangan, dan kadang-kadang hitam. Lapis bulu unggul adalah kasar, mirip dawai, dan padat. Anjing ini menggugurkan bulu dengan sangat sedikit.

Sejarah
Pada tahun 1881, seorang pembiak baka Jerman, Baron 'Hegewald' von Zedlitz, berusaha untuk menghasilkan gundog penjejak, penuding, dan pengutip unggul yang sesuai untuk bekerja di darat dan di dalam air. Daripada tujuh ekor pudel dan 90 ekor anjing penuding berlainan, beliau mengembangkan pudelpointer. Bapa aslinya ialah Tell, seekor pointer Inggeris milik Maharaja Friedrich III dan ibu aslinya ialah seekor pudel pemburu Jerman bernama Molly yang dimiliki oleh Hegewald.

Matlamatnya adalah untuk menghasilkan anjing yang bersedia dan mudah untuk dilatih, cerdas, dan menyukai air dan suka mengutip, seperti pudel, dan juga keinginan besar untuk berburu, naluri penudingan kuat, dan hidung cemerlang, seperti yang pada pointer Inggeris, serta menjadi pendamping cemerlang di rumah.

Baka pudel mempunyai gen-gen lebih kuat dan jauh lebih banyak pointer digunakan untuk mencapai anjing pemburu seimbang yang diingini. Campuran 11 ekor pudel dan 80 ekor pointer digunakan dalam tempoh 30 tahun pertama untuk mencapai trait-trait dan hasil-hasil yang diingini.

Baka ini diperkenalkan ke Amerika Utara pada tahun 1956 oleh Bodo Winterhelt, yang kekal terlibat dalam mengekalkan piawaian baka sehingga kematian beliau pada tahun 2018. Winterhelle Kennel milik beliau ialah asas bagi baka ini di Amerika Utara. Pada tahun 1977, Winterhelt mengasaskan Pudelpointer Club of North America di Kanada.

Di Jerman serta di Amerika Utara, piawaian prestasinya merupakan trait terpentingnya. Sebelum diluluskan untuk pembiakbakaan, jantan dan betina mesti melulusi ujian perburuan dengan skor minimum bagi ujian prestasinya bagi kemahiran padang, penjejakan, dan air yang ditetapkan oleh pelbagai kelab baka. Kelab-kelab ini merupakan Verein Pudelpointer di Jerman dan kelab-kelab berikut di Amerika Utara: NAPPA, PCNA, dan VPP-GNA. North American Versatile Hunting Dog Association (NAVHDA) juga menguji pudelpointer dan baka lain anjing pemburu serba guna.

Pudelpointer tidak pernah menjadi baka yang dipopularkan di Amerika Syarikat sebahagiannya kerana pembiak baka secara aktif telah mengelakkan pengiktirafan oleh American Kennel Club. Para pembiak baka percaya bahawa pengiktirafan AKC akan memberikan terlalu banyak penekanan terhadap bentuk berbanding dengan fungsi, mungkin bakal membahagikan baka ini kepada baka pertunjukan dan kelas pekerja berasingan.

Lihat juga
 Senarai baka anjing

Catatan

Rujukan

Pautan luar






Kategori:Baka anjing
Kategori:Baka anjing berasal dari Jerman
Kategori:Baka FCI
Kategori:Baka anjing jarang
Kategori:Anjing penuding
Kategori:Anjing pemburu